الصفحه دى ممكن تحتاج تتويك علشان تبقا حسب معايير ويكيبيديا كمان يمكن الصفحه مافيهاش لينكات لصفحات تانيه, حاول تضيف فيها لينكات لصفحات تانيه متعلقه بيها او تحسين تنسيق الصفحه. الانيميا المنجليه هبا نوع من انواع فقر الدم بتصيب كريات الدم الحمرا و هيا من اشهر امراض الدم الوراثيه الانحلاليه- اللى بتسبب تكسر كريات الدم الحمراء- و هيا اكترها شيوع على مستوى العالم بشكل عام و فى افريقيا و الشرق الاوسط بشكل خاص و ليها اسما زى كمان فقر الدم المنجلى او مرض المنجليه. كلمة المنجليه ماخوذه من المنجل (اللى بيتحصد بيه النبات) لان كريات الدم الحمراء تحت المجهر بتاخذ شكل مقوس زى المنجل او الهلال و كلمة انيميا بتعنى فقر دم. بينتشر المرض فى دول افريقيه و اسيويه و موجود فى كل الدول العربيه, فى بعض مناطق من الخليج العربى بيحمل كل 4 افراد من بين 20 فرد المرض و فى كل مره بتحمل فيه ست حامله للمرض و متجوزه من رجل كمان حامل للمرض فاحتمال اصابه الجنين بتوصل 25% و اكتر من 60% من اطفال الاسره السليمين كمان حاملين للمرض.